# DATGANIAD YSGRIFENEDIG

# GAN

# LYWODRAETH CYMRU

|  |  |
| --- | --- |
| **TEITL**  | **Coronafeirws (COVID-2019)** |
| **DYDDIAD**  | **18 Chwefror 2020** |
| **GAN** | **Vaughan Gething, y Gweinidog Iechyd a Gwasanaethau Cymdeithasol** |

Mae angen asesu a phrofi nifer o bobl ledled Cymru o hyd. Rwyf yn falch o ddweud bod y prawf hwn bellach yn cael ei brosesu yn ein labordy canolog ein hunain yn Ne Cymru.

Yn ystod y cyfnod canfod ein nod yw rheoli cymaint o bobl â phosibl y tu allan i'r ysbyty. Rhaid canmol y GIG am lwyddo i brofi 90% o bobl yn eu cartref eu hunain, gan ei gwneud mor gyfleus â phosibl i bobl a chan ddiogelu ein hadnoddau ambiwlans ac ysbyty i'r rhai y mae arnynt eu hangen fwyaf.

Rwyf yn ddiolchgar i'r cyhoedd am ddilyn ein neges glir na ddylent fynd i bractis eu meddyg teulu nac ymweld ag Adran Argyfwng ysbyty. Dylent alw [Galw Iechyd Cymru](https://eur01.safelinks.protection.outlook.com/?url=https%3A%2F%2Fwww.nhsdirect.wales.nhs.uk%2F&data=02%7C01%7CDebra.Pearce%40gov.wales%7Cf3064489762242d6058808d7b4665357%7Ca2cc36c592804ae78887d06dab89216b%7C0%7C0%7C637176223879933508&sdata=m1itgzKKJ%2FHeChRB7wuyc2xNlfP4OTylx6BNDp7CSsg%3D&reserved=0)

ar 0845 46 47 neu 111 Cymru, os yw ar gael yn eu hardal.

Mae profi yn y gymuned yn effeithiol iawn ac yn gweithio'n dda tra rydym wrthi'n canfod haint. Rydym yn cydweithio'n agos â'r GIG a Gofal Cymdeithasol i sicrhau bod ein gwasanaethau'n barod i ymateb yn gyflym os bydd y sefyllfa'n newid ac os bydd coronafeirws yn lledaenu yn y gymuned.

Hyd yma, ni chafwyd unrhyw achos o’r coronafeirws newydd yn cael ei gludo i Gymru. [Mae ffigurau'r DU](https://www.gov.uk/guidance/wuhan-novel-coronavirus-information-for-the-public) ar y nifer o bobl sydd wedi cael profion yn y DU yn cael eu cyhoeddi yn ddyddiol ar wefan Public Health England.

Gall y cyhoedd helpu i leihau’r siawns o ledaenu unrhyw feirws anadlol. Y cyngor yw ei ddal, ei roi yn y bin, ei ladd a golchi’ch dwylo.

Byddaf yn rhoi’r wybodaeth ddiweddaraf yn ysgrifenedig i Aelodau’r Cynulliad bob dydd Mawrth, ac yn amlach os oes angen.